Document ID: 32013D0292

Title and Content:
ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 14ης Ιουνίου 2013 για την τροποποίηση της απόφασης 2007/777/ΕΚ όσον αφορά τη διαμετακόμιση ορισμένων προϊόντων με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, από τη Βοσνία-Ερζεγοβίνη [κοινοποιηθείσα υπό τον αριθμό C(2013) 3484] (Κείμενο που παρουσιάζει ενδιαφέρον για τον ΕΟΧ) (2013/292/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για κατανάλωση από τον άνθρωπο (1), και ιδίως το άρθρο 8 παράγραφος 5 τρίτο εδάφιο, το άρθρο 9 παράγραφος 2 στοιχείο β) και το άρθρο 9 παράγραφος 4 στοιχείο γ), Εκτιμώντας τα ακόλουθα: (1) H απόφαση 2007/777/ΕΚ της Επιτροπής (2) καθορίζει όρους υγείας των ζώων, όρους δημόσιας υγείας και υποδείγματα πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες. (2) Κρίνεται αναγκαίο να προβλεφθούν ειδικοί όροι για τη διαμετακόμιση μέσω της Ένωσης αποστολών προϊόντων με βάση το κρέας σε τρίτες χώρες από τη Βοσνία-Ερζεγοβίνη λόγω της γεωγραφικής θέσης και την αναγκαιότητας να διατηρηθεί η πρόσβαση στον κροατικό λιμένα του Ploče μετά την προσχώρηση της Κροατίας στην Ένωση. (3) Η απόφαση 2009/821/ΕΚ της Επιτροπής (3) καταρτίζει κατάλογο εγκεκριμένων συνοριακών σταθμών ελέγχου, και προβλέπει ορισμένους κανόνες σχετικά με τους ελέγχους που διενεργούνται από τους εμπειρογνώμονες κτηνιάτρους της Επιτροπής και θεσπίζει τις κτηνιατρικές μονάδες στο Traces. Δεδομένου ότι οι ρυθμίσεις σχετικά με τη διαμετακόμιση, μέσω της Ένωσης αποστολών προϊόντων με βάση το κρέας σε τρίτες χώρες από τη Βοσνία-Ερζεγοβίνη μπορούν να ισχύσουν μόνο αν υπάρξει πρόσβαση μέσω των κροατικών συνοριακών σταθμών ελέγχου του Nova Sela και του Ploče, κρίνεται αναγκαίο να συμπεριληφθούν οι εν λόγω συνοριακοί σταθμοί ελέγχου στον κατάλογο που παρατίθεται στο παράρτημα I της απόφασης 2009/821/ΕΚ αμέσως μόλις διαπιστωθεί συμμόρφωση με τους τεχνικούς όρους για την έγκρισή τους. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στην απόφαση 2007/777/ΕΚ προστίθεται το ακόλουθο άρθρο 6α: «Άρθρο 6α Παρέκκλιση σχετικά με τη διαμετακόμιση μέσω Κροατίας αποστολών από τη Βοσνία-Ερζεγοβίνη που προορίζονται για τρίτες χώρες 1. Κατά παρέκκλιση από το άρθρο 5, η άμεση οδική διαμετακόμιση διά μέσου της Ένωσης, μεταξύ του συνοριακού σταθμού ελέγχου της Nova Sela και του συνοριακού σταθμού ελέγχου Ploče αποστολών από τη Βοσνία-Ερζεγοβίνη προς τρίτες χώρες θα πρέπει να επιτρέπονται, με τον όρο ότι πληρούνται οι ακόλουθες προϋποθέσεις α) η αποστολή σφραγίζεται με σφραγίδα που φέρει αριθμό σειράς στον σταθμό συνοριακού ελέγχου για την εισαγωγή στην Ένωση από τον επίσημο κτηνίατρο του συνοριακού σταθμού επιθεώρησης από τον οποίο γίνεται η είσοδος· β) τα έγγραφα που συνοδεύουν την αποστολή και αναφέρονται στο άρθρο 7 της οδηγίας 97/78/ΕΚ φέρουν σφραγίδα με την ένδειξη “ONLY FOR TRANSIT TO THIRD COUNTRIES VIA THE EU”“ΜΟΝΟ ΓΙΑ ΔΙΑΜΕΤΑΚΟΜΙΣΗ ΣΕ ΤΡΙΤΕΣ ΧΩΡΕΣ ΜΕΣΩ ΤΗΣ ΕΕ” σε κάθε σελίδα, η οποία σφραγίδα τοποθετείται από τον επίσημο κτηνίατρο του συνοριακού σταθμού ελέγχου στο σημείο εισόδου· γ) πληρούνται οι διαδικαστικές απαιτήσεις που προβλέπονται στο άρθρο 11 της οδηγίας 97/78/ΕΚ· δ) η αποστολή πιστοποιείται ως δεκτή προς διαμετακόμιση στο κοινό κτηνιατρικό έγγραφο εισόδου που προβλέπεται στο άρθρο 2 παράγραφος 1 του κανονισμού (ΕΚ) αριθ. 136/2004 της Επιτροπής (4) από τον επίσημο κτηνίατρο του συνοριακού σταθμού ελέγχου στο σημείο εισόδου. 2. Δεν επιτρέπεται η εκφόρτωση ή αποθήκευση των εν λόγω αποστολών στην Ένωση όπως ορίζεται στο άρθρο 12 παράγραφος 4 ή στο άρθρο 13 της οδηγίας 97/78/ΕΚ. 3. Η αρμόδια αρχή διενεργεί τακτικούς ελέγχους για να εξασφαλίζεται ότι ο αριθμός των αποστολών και οι ποσότητες των προϊόντων που εξέρχονται από την Ένωση συμφωνούν με τον αριθμό των αποστολών και τις ποσότητες. Άρθρο 2 Η παρούσα οδηγία απευθύνεται στα κράτη μέλη Βρυξέλλες, 14 Ιουνίου 2013.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
5781
5283
122
8278
3098
4057
914
3156
2736

EuroVoc IDs (Expanded): 2442
5781
5283
122
8278
3098
4057
914
3156
2736

Dataset Source: meu

Split: test